Matas Buzelis

Matas Arvidas Buzelis (g. 2004 m. spalio 13 d.) – Lietuvos-JAV krepšininkas, žaidžiantis NBA lygoje besivaržančioje Čikagos „Bulls“ komandoje. 2023–2024 m. rungtyniavo NBA G lygos „Ignite“ komandoje.

 Profesionali karjera 

 NBA G lygos „Ignite“ (2023–2024 m.) 
2023 m. gegužės 31 d. prisijungė prie NBA G lygos „Ignite“ komandos.https://ignite.gleague.nba.com/news/mcdonalds-all-american-matas-buzelis-signs-with-ignite 

 Čikagos „Bulls“ (2024–dabar) 
2024 m. NBA naujokų biržoje Čikagos „Bulls“ pasirinko jį vienuoliktuoju šaukimu. M. Buzelis – 17-as pašauktas lietuvis NBA istorijoje.Po NBA naujokų biržos – ekspertų padėka Buzelio tėvams ir džiaugsmas dėl Čikagos lietuvių Liepos 2 d. pasirašė NBA sutartį su Čikagos komanda.https://www.hoopsrumors.com/2024/07/bulls-sign-matas-buzelis-to-rookie-contract.html 2024 m. spalio 9 d. sužaidė pirmąsias priešsezonio rungtynes, per kurias pelnė 12 taškų ir atkovojo 5 kamuolius pergalėje 116:112 prieš Klivlando „Cavaliers“.

NBA debiutavo spalio 23 d. rungtynėse su Naujojo Orleano „Pelicans“. Lapkričio 2 d. buvo išsiųstas į NBA G lygą, kadangi pagrindinėje komandoje negaudavo daug minučių aikštelėje.

Sausio 20 d. paskelbta, kad Buzelis dalyvaus NBA dėjimų konkurse 2025 m. „Visų žvaigždžių“ savaitgalio metu. Vasario 4 d. 133:124 pergalėje prieš Majamio „Heat“ pelnė 24 taškus ir pataikė 10 iš 10 metimų. 2025 m. kovo 22 d. per 146:115 pergalę prieš Los Andželo „Lakers“ Buzelis pelnė 31 tašką. Balandžio 4 d. pirmą kartą karjeroje surinko dvigubą dublį – 12 taškų ir 12 atkovotų kamuolių 118:113 pergalėje prieš Portlando „Trail Blazers“.

 Nacionalinė rinktinė 
2022 m. liepos 21 d. Buzelis pareiškė norą ateityje atstovauti Lietuvos vyrų krepšinio rinktinei.https://basketnews.com/news-175491-five-star-recruit-matas-buzelis-will-represent-lithuania.html
 Statistika 

 NBA 

 Reguliarusis sezonas 
2024–25Čikaga 80  31  18.9  .454  .361  .815  3.5  1.0  .4  .9  8.6Karjera 80  31  18.9  .454  .361  .815  3.5  1.0  .4  .9  8.6
 NBA G lyga 
2023–24Ignite 26  26  32.0  .448  .273  .679  6.9  2.0  .8  2.1 14.3Karjera 26  26  32.0  .448  .273  .679  6.9  2.0  .8  2.1 14.3
 Asmeninis gyvenimas 
M. Buzelio mama yra buvusi krepšininkė. Tėtis Aidas rungtyniaudavo įvairiose LKL komandose, o vėliau tapo Lietuvos vyrų krepšinio rinktinės masažistu.https://www.delfi.lt/krepsinis/naujienos/rinktines-masazuotojas-apie-kuzminsko-ausis-ir-kuno-ijungima-82072141

M. Buzelio abu seneliai taip pat krepšininkai – Petras Buzelis ilgalaikis Kauno „Žalgirio“ komandos kapitonas, o jo kitas senelis Arvydas Jankauskas yra buvęs krepšininkas ir Biržų sporto mokyklos treneris. Jo močiutė Elena Buzelienė yra buvusi rankininkė.https://www.15min.lt/24sek/naujiena/lietuva/buzeliu-dnr-uz-atlanto-auga-izaidejas-kokio-lietuvoje-nesutiksi-875-1445756
 Apdovanojimai ir pasiekimai 
 NBA 
 Antrosios NBA simbolinės naujokų komandos žaidėjas (2025 m.)
 Išnašos 

Kategorija:Lietuvos krepšininkai
Kategorija:JAV krepšininkai